મંદિર વચ્ચેનો મુખ્ય ભાગ ઘણો વિશાળ અને ઊંચો છે. મંદિર ઉપર મોટા મોટા ઘુમ્મટ છે. દરેક ઘુમ્મટે પાંચ સોનાના કળશ મૂકેલા છે. મુખ્ય શિખર ઉપર રૂપાની એક પવનપાવડી અને રેશમી સફેદ ઘજા હંમેશ માટે ચડાવેલી રહે છે. હાલનું આ મંદિર ઈ.સ. ૧૭૭રમાં એક લાખના ખર્ચે ગોપાલ જગન્નાથ તાંબવેકરે બંધાવ્યું હતું. ૧૬૮ ફૂટ ગુણ્યા ૧પ૧ ફૂટની જગ્યામાં ચારેય બાજુએ રાશિ પ્રમાણેનાં પગથિયાં અને વિશાળ ચોકથી બંધાયેલા આ મંદિરમાં આઠ ગુંબજ અને ર૪ મીનારા છે.